### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for
initiativerne blev formidlet i 2019 til de 22 byer over 200 indbyggere. De forskellige byer
arbejder via aktionsgrupper med indsatser/initiativer. På mødet forelægges 2 initiativer i
Løve lokalområde (klatrestativ opsat på [adresse] samt bænke opsat udvalgte steder i og ved Løve) med henblik på beslutning om frigivelse af midler til forslaget.
Administrationen har i forhold til forslaget forholdt sig til aktions-gruppens beskrivelse af
gennemførsel og de krav som har ligget til grund for ’Få det Fikset’ projektet.

## Indstillinger

Direktøren indstiller, at ansøgningen godkendes med en rammebevilling på [adresse] kr., under
forudsætning af, at alle myndighedsgodkendelser indhentes inden projektet realiseres.

## Behandling

Økonomiudvalget, kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne
heri er,

at puljen skal anvendes til investeringer i anlæg og by-inventar, der enten ikke findes i dag eller som skal ændres/udvides. Og uanset formål skal anvendelsen være rettet mod det offentlige rum,

at der skal etableres en demokratisk proces i hvert lokalsamfund. Og det enkelte                  lokalsamfund indstiller projekterne til kommunen med endelig godkendelse i                          økonomiudvalg og kommunalbestyrelse.

Den konkrete ansøgning fra [adresse] området:

Løve området har udøvet aktivt opsøgende arbejde ved opslag på Ernst Knudsen beboerintra samt husstandsomdelte sedler, ligesom der har været afholdt borgermøder.

Kommunalbestyrelsen godkendte den 30. marts følgende 3 projekter:
1. Nyt busskur
2. Solceller og springvand til gadekæret
3. Udendørs skab til hjertestarter.

Nu er aktionsgruppen så langt fremme, at de ansøger om resten af deres puljemidler frigivet til de sidste 2 af 5 projekter:
4. Klatrestativ til eksisterende legeplads på [adresse] og med offentlig tilgængelighed.
5. Bænke som vil blive placeret på udsigtssteder i og ved Ernst Knudsen.

Projekt 4 og 5 blev fremlagt og godkendt på borgermøde i [adresse] den 13. juni 2022.

I alle projekterne er der estimeret en økonomi indenfor områdets samlede ramme på 250.000 kr.

*Klatrestativ opsat på eksisterende legeplads på [adresse] ønsker at bruge Få det fikset midler på skolens og områdets legeplads. Elevrådet på Løve Skole er blevet involveret i hvilken type legeredskab de syntes der mangler på den eksisterende legeplads. Eleverne ønskede ”Noget at klatre på, en brandmandsstang og noget at rutsje på”.

Aktionsgruppen har indgået aftale med skolelederen på [adresse] om opsætning af klatrestativ. Skolen vil stå for det løbende sikkerhedstilsyn efter gældende regler.

*Bænke opsat på udsigtssteder i og ved Løve.*Aktionsgruppen ansøger om at måtte at anvende det fulde restbeløb der måtte være tilovers når områdes øvrige 4 projekter er fuldført. Bænkene vil blive udført robuste i hårdt træ.

*Administrationens bemærkninger*Projekterne opfylder de rammer for anvendelse af puljen, der er skitseret i bilaget til budgetaftalen.

Der vil blive foretaget jordprøver af arealet, inden udgravning og opsætning af klatrestativ. Før etablering af klatrestativ skal der gives byggetilladelse og ibrugtagningstilladelse. I den forbindelse vil der også skulle indhentes godkendelse af en certificeret legepladsinspektør.
Placering af bænke skal aftales med administration før opsætning.

*Afledte driftsudgifter*Der vil være afledte driftsomkostninger til projektet. Udgifterne er til:

* Tilsyn af legepladsinspektør (ifølge ny standard skal det være årligt)
* Kvartalsvis tjek af konstruktioner, tjek af fundamenter, efterspænding, smøring.
* Nødvendigt vedligehold og reparation

Det er administrationens anbefaling, at udgifterne til de årlige tilsyn og kvartalsvise tjek af konstruktioner afholdes af kommunen. Udgifterne hertil estimeres til i alt 12.000 kr. om året. Et ugentligt tilsyn kan varetages af enten skole eller lokalråd efter nærmere aftale.

Klatrestativet vil efter etablering blive overdraget til Løve Skole, der vil stå for drift og vedligeholdelse. Udgifterne estimeres til at være optil 10% af anlægssummen.

## Økonomiske konsekvenser

Løve lokalområdes samlede andel af puljen til lokalsamfundenes "Få det Fikset" projekter er 250.000 kr. Der er godkendt projekter for 80.910 kr. ekskl. moms. Det betyder der resterer 169.090 kr. af den samlede pulje i [adresse]. De samlede omkostninger til klatrestativ er estimeret til 132.000 kr.

Restrådighedsbeløbet er estimeret til 37.090 kr. som vil blive brugt på indkøb og opsætning af solide bænke. Løves andel af Få det Fikset puljen vil blive brugt på bænke såfremt denne ansøgning imødekommes.

[adresse] bemærkninger er indarbejdet i sagen.

### Sagens forløb

12-10-2022 Økonomiudvalget
Anbefales.